Besame Mucho ​ຂັບ​ຮ້ອງ​ໂດຍ​ສິນ​ລະ​ປິນ​ຕາບອດ ທີ່​ມີ​ຊື່​ສຽງ​ກ້ອງ​ໂລກ Andrea Bocelli 
ກ່ອນ​ໜ້າ​ວັນ Valentine ໃນ​ອີກ 3-4 ຂ້າງ​ໜ້າ​ນີ້ ວັນ​ນະ​ສອນ​​ຈຶ່ງຂໍ​ຈັດ​ເພງ​ຫວານ​ໆ ເພື່ອມອບ​ໃຫ້​ທ່ານ​ຜູ້​ຟັງ​ ໄດ້​ຮັບ​ຟັງ​ກັນ ເພື່ອ​ເຕີມ​ເຕັມ​ຄວາມ​ຮັກໃຫ້​ກັນ ໃນ​ຊ່ວ​ດີໆ​ນີ້.
ໃນຄ່ຳຄືນນີ້ທາງລາຍການສຽງເພງຈາກແດນໄກຂອງ VOA ຈະມາກ່ອມທ່ານຜູ້ຟັງ ດ້ວຍເພງສາກົນມ່ວນໆ ເປັນເພງຮັກ ທີ່ວັນນະສອນຈັດຕຽມໄວ້ກ່ອມທ່ານ ກ່ອນໜ້າ ວັນ Valentine ໃນອີກ 3-4 ຂ້າງໜ້ານີ້ ຂໍເຊີນ ໄປຟັງພ້ອມໆກັນເລີຍ ສະບາຍດີທ່ານແຟນລາຍການສຽງເພງຈາກແດນໄກທຸກໆທ່ານ ເພງທີ່ຈົບລົງໄປນັ້ນ ແມ່ນເພງຫວານໆຂອງ  ທີ່ຂັບຮ້ອງໄວ້ຊຶ່ງຄວາມໝາຍຂອງເພງຮັກໄດ້ ເປັນຢ່າງດີ ຊຶ່ງຊ່າງເໝາະສົມກັບບັນຍາກາດຂອງເທດສະການໃນຊ່ວງນີ້ ເພາະຫາ ສະຫຼອງກຸດຈີນມາໃໝ່ໆ ແລະກໍຢ່າງເຂົ້າວັນແຫ່ງຄວາມຮັກ ສະນັ້ນ ຄ່ຳຄືນນີ້ ວັນນະ ສອນຈຶ່ງຂໍຈັດແຕ່ເພງຫວານໆ ເພື່ອມອບໃຫ້ແກ່ ຄູ່ຮັກທຸກໆຄູ່ເລີຍແລະໃຫ້ມອງເບິ່ງ ຄູ່ຮັກຂອງທ່ານ ແບບວ່າ  ດູດີໄປໝົດ…ດັ່ງຊື່ຂອງເພງນີ້ເລີຍ ວັນນະສອນ ຂໍມອບເພງ   ທີ່ຂັບຮ້ອງໂດຍ  ໃຫ້ແກ່ນ້ອງ ອາຄົມ ພົມມະຫານ ພ້ອມດ້ວຍພັນລະຍາ ເຈົ້າຂອງສວນຮ້ອຍຄົວ ຫຼື Green Jungle Park ທີ່ບ້ານປາກລຶ້ງຫຼວງພະບາງ ທີ່ໄດ້ມີໂອກາດພົບພໍ້ກັນ ໃນຊ່ວງທີ່ຈັດກິດຈະກຳ ພາກ-ພົບ ຫຼວງພະບາງນັ້ນ ນ້ອງອາຄົມ ບອກມາວ່າ ຮັບຟັງລາຍການວິທະຍຸວີໂອເອ ມາໄດ້ຫຼາຍສິບປີແລ້ວ ຮັບຟັງທຸກຄືນ ບໍ່ໄດ້ຂາດ ໄດ້ທັງສາລະແລະຄວາມບັນເທີງ ຮຽນຮູ້ ເລື້ອງລາວຕ່າງໆມາກມາຍ ເອື້ອຍວັນນະສອນທັງຕື່ນເຕັ້ນແລະດີໃຈ ທີ່ໄດ້ພົບ ນ້ອງອາຄົມ ແລະຈັດພວງມາໄລໃຫ້ພິເສດນັ້ນ ພ້ອມນີ້ຍັງໃຫ້ຄວາມເອົາໃຈໃສ່ແລະ ເບິ່ງແຍງໝູ່ຄະນະທີ່ທຳກິດຈະກຳຢູ່ທີ່ສວນຮ້ອຍຄົວເປັນຢ່າງດີ ຊຶ່ງເອື້ອຍວັນນະສອນ ສາມາດບອກໄດ້ຄຳດຽວວ່າ ສຸດຍອດ ຖືວ່າເປັນສະຖານທີ່ທ່ອງທ່ຽວໃນເຊີງອະນຸລັກ ມີພື້ນທີ່ສີຂຽວ ມີດອກໄມ້ນາໆພັນ ມີນ້ຳຕົກທຳມະຊາດ ເດີນປ່າແລະຂີ່ສະລິງ ແລະກິດ ຈະກຳອື່ນໆ ຂອບໃຈທີ່ຮັບຟັງມາໂດຍຕະຫຼອດແລະຂໍໃຫ້ສືບຕໍ່ຮັບຟັງວີໂອເອ ຕະຫຼອດ ໄປ ແລະຫວັງວ່າ ເພງ  ຄົງຈະເຮັດໃຫ້ນ້ອງອາຄົມ ຟັງເພງໄປຫອມແກ້ມ ພັນລະຍາໄປ ແລະກະຊິບບອກພັນລະຍາວ່າ ເຈົ້າໄດ້ມອບສິ່ງທີ່ດີທັງໝົດຂອງເຈົ້າ ໃຫ້ລາວແລ້ວ ແບບເນື້ອຫາຂອງເພງນີ້ເລີຍ ເພງຫວານທີ່ປະທັບໃຈອີກເພງນຶ່ງທີ່ຖືວ່າ ເປັນອະມະຕະຕະຫຼອດການ ກໍຄືເພງນີ້ເລີຍ … ທີ່ຂັບຮ້ອງໂດຍສິນລະປິນຕາບອດ ທີ່ມີຊື່ສຽງກ້ອງໂລກ ຊຶ່ງເພງນີ້ໂດ່ງດັງໃນຊຸມປີ 1940 ຂຶ່ງຕົ້ນສະບັບເປັນເພງ ເມັກຊິໂກ ຂອງວົງ  ແຕ່ເພງນີ້ໄດ້ນຳອອກມາຮ້ອງແຕ່ລະຍຸກ ແຕ່ລະສະໄໝ ແລະເປັນທີ່ໂດ່ງດັງຈົນເທົ່າເຖິງປັດຈຸບັນນີ້ ວັນນະສອນ ຂໍຈັດມອບໃຫ້ພິເສດແດ່ແຟນ ລາຍການທຸກໆທ່ານ ແລະຂໍໃຫ້ມີແຕ່ຄວາມສຸກ ສົມຫວັງໃນຄວາມຮັກ ແລະ ໃຫ້ຢູ່ນໍ າກັນຈົນແກ່ເຖົ້າ ສັບປະດາໜ້າ ແລະຈະມາຈັດເພງລາວ ໃຫ້ຕາມຄຳຂໍຂອງທ່ານຜູ້ຟັງ ທີ່ຂຽນເຂົ້າມາ ຂໍໃຫ້ທຸກໆທ່ານນອນຫຼັບຝັນຫວານ